SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-36-14/24

**2024. gada 5. jūnijā plkst. 10:00**

Rīgā, Jēkaba ielā 16, komisijas sēžu zālē

Sēdē piedalās:

komisijas locekļi:

**Raimonds Bergmanis – komisijas priekšsēdētājs**

**Andrejs Vilks – komisijas priekšsēdētāja biedrs**

**Jānis Skrastiņš – komisijas sekretārs**

**Ainars Latkovskis**

**Ināra Mūrniece**

**Igors Rajevs – Iekšlietu ministrijas parlamentārais sekretārs**

**Aleksejs Rosļikovs**

**Uģis Rotbergs**

**Edvīns Šnore**

**Atis Švinka – Aizsardzības ministrijas parlamentārais sekretārs**

**Edmunds Zivtiņš**

uzaicinātie par 1. jautājumu:

* Iekšlietu ministrijas Juridiskā departamenta Starptautisko tiesību nodaļas vadītāja **Karina Zagoskina**
* Valsts policijas Galvenās kārtības policijas pārvaldes Licencēšanas un atļauju sistēma biroja priekšniece **Žanna Kangro**
* Valsts policijas Galvenās kārtības policijas pārvaldes Licencēšanas un atļauju sistēma biroja  Sertificēšanas un licencēšanas nodaļas priekšniece **Vija Kutajeva**
* Valsts drošības dienesta pārstāvis

uzaicinātie par 2. jautājumu:

* Aizsardzības ministrijas Valsts aizsardzības dienesta departamenta direktors **Vitālijs Rakstiņš**
* Aizsardzības ministra padomnieks visaptverošās valsts aizsardzības un valsts aizsardzības dienesta attīstības jautājumos **OIevs Nikers**
* Aizsardzības ministrijas Valsts aizsardzības dienesta departamenta Iesaukšanas plānošanas nodaļas vadītājs **Kristers Grauze**
* Izglītības un zinātnes ministrijas Augstākās izglītības, zinātnes un inovāciju departamenta juriskonsults **Dāvis Dejus**
* Izglītības un zinātnes ministrijas Augstākās izglītības, zinātnes un inovāciju departamenta eksperte (augstākā izglītība) **Elīza Dāldere**
* Iekšlietu ministrijas Personāla vadības un administratīvā departamenta direktore **Daiga Piebalga**
* Finanšu ministrijas Budžeta departamenta Aizsardzības un tiesībsargājošo iestāžu finansēšanas nodaļas vecākā eksperte **Egita Birziņa**
* Ārlietu ministrijas Plānošanas grupas otrā sekretāre **Laura Dzelzīte**
* Ārlietu ministrijas Plānošanas grupas pārstāve **Olga Ošeniece**

**Komisijas darbinieki: vecākā konsultante Ieva Barvika, konsultanti Egita Kalniņa, Sandra Kaire, Inese Silabriede un Māris Veinalds**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteI.Silabriede

**Sēdes veids:** atklāta

Darba kārtība:

1. Sprāgstvielu prekursoru aprites likums (582/Lp14) 2. lasījumam.

2. Grozījumi Valsts aizsardzības dienesta likumā (605/Lp14) 1. lasījumam.

3. Dažādi.

R.Bergmanis atklāj sēdi un iepazīstina ar izskatāmo darba kārtību.

1. Sprāgstvielu prekursoru aprites likums (582/Lp14) 2. lasījumam.

R.Bergmanis informē, ka par likumprojektu otrajā lasījumā ir saņemts viens iekšlietu ministra R.Kozlovska priekšlikums; dod vārdu Iekšlietu ministrijas (turpmāk – IeM) pārstāvjiem.

Nr.1 – izteikt likumprojekta 3. pantu šādā redakcijā:

*“3. pants.* ***Valsts inspekcijas iestāde***

*(1) Atbilstoši regulas 2019/1148 11. panta 1. punktam valsts inspekcijas iestāde ir Valsts policija.*

*(2) Valsts policijai ir tiesības izdot administratīvos aktus, kas attiecas uz sprāgstvielu prekursoriem, lai izpildītu regulā 2019/1148 valsts inspekcijas iestādei uzliktos pienākumus. Valsts policijas lēmumus var apstrīdēt un pārsūdzēt Administratīvā procesa likumā noteiktajā kārtībā.”*

**K.Zagoskina** izskaidro priekšlikumu. Tas paredz par valsts inspekcijas iestādi noteikt Valsts policiju (turpmāk – VP) Valsts drošības dienesta (turpmāk – VDD) vietā. Tas dos iespēju VP regulas ieviešanā veikt rutīnas pārbaudes, bet VDD savus resursus varēs koncentrēt tieši terorisma novēršanai. VP un VDD šādu priekšlikumu atbalsta.

Aicina komisiju atbalstīt šo priekšlikumu.

**R.Bergmanis** informē, ka arī Saeimas Juridiskais birojs šo priekšlikumu ir atbalstījis.

*Deputātiem un pārējiem sēdes dalībniekiem nav jautājumu un komentāru par šo priekšlikumu.*

R.Bergmanis aicina komisiju atbalstīt šo priekšlikumu.

*Deputātiem nav iebildumu.*

Komisija **atbalsta** priekšlikumu Nr.1.

**R.Bergmanis** noslēdz diskusiju par likumprojektu “Sprāgstvielu prekursoru aprites likums”. Aicina komisiju atbalstīt likumprojektu otrajam lasījumam.

*Likumprojekts tiek vienbalsīgi atbalstīts.*

**R.Bergmanis** aicina komisiju noteikt priekšlikumu iesniegšanas termiņu trešajam lasījumam.

*Sēdes dalībnieki vienojas par 20. jūniju.*

**LĒMUMS:**

- atbalstīt likumprojektu “Sprāgstvielu prekursoru aprites likums” (582/Lp14) un virzīt to izskatīšanai Saeimas sēdē otrajā lasījumā;

- noteikt priekšlikumu iesniegšanas termiņu trešajam lasījumam – 20. jūniju.

2. Grozījumi Valsts aizsardzības dienesta likumā (605/Lp14) 1. lasījumam.

**R.Bergmanis** aicina izskatīt likumprojektu pirmajam lasījumam. Dod vārdu tā izstrādātājiem – Aizsardzības ministrijas (turpmāk – AM) pārstāvjiem.

**A.Švinka** AM vārdā izskaidro likumprojektu; tas ir izstrādāts, ņemot vērā AM pieredzi saistībā ar trim Valsts aizsardzības dienesta (turpmāk – VAD) iesaukumu organizēšanā. Šobrīd ir iezīmējušies 4 steidzami jautājumi:

1) datu ieguve par IeM sistēmas un Ieslodzījumu vietu pārvaldes (turpmāk – IeVP) amatpersonām ar speciālajām dienesta pakāpēm. Pašreizējā regulējuma ietvaros AM ir ierobežotas iespējas iegūt šādu informāciju. Sākotnēji bija plānots to iegūt no Valsts ieņēmumu dienesta (turpmāk – VID) EDS sistēmas, bet no VID tika saņemts atzinums, ka tas nav iespējams. Ir vajadzīgs alternatīvs ilgtermiņa risinājums, kas AM ļautu iegūt datus par IeM sistēmas un IeVP amatpersonām ar speciālajām dienesta pakāpēm;

2) dubultpilsonības statuss VAD. Likuma 8. pantā šobrīd nav noteikti nekādi ierobežojumi attiecībā uz dubultpilsoņu uzņemšanu VAD. Lai novērstu situāciju, ka VAD tiek uzņemta persona, kuras otra pilsonība ir, piem., Krievijas Federācijas, AM aicina papildināt likuma 8. pantu ar apakšpunktu, kas nosaka, ka VAD ļauj dienēt tikai tādām personām, kuras atbilst Pilsonības likuma 9. panta pirmās daļas 1. līdz 4.punktā minētajām pilsonībām;

3) transporta un ēdināšanas pakalpojumu izmaksas, to kompensācijas VAD iesauktajiem un iesaucamajiem. Likums pašlaik neietver regulējumu, kas ļautu kompensēt izdevumus, kuri rodas, ierodoties uz obligātajām veselības pārbaudēm, kā arī iesauktajiem dienestam derīgajiem, ierodoties uz dienesta vietu VAD uzsākšanai. Nav arī normatīvā pamata, lai kompensētu viņu ēdināšanas izdevumus. Kompensāciju piešķiršanas nosacījumi un apjoms tiks ietverti atbilstošos Ministru kabineta ( turpmāk – MK) noteikumos;

4) studiju akreditētās valsts augstskolu un koledžu studiju programmas valsts budžeta ietvaros dienesta brīvprātīgajiem. Jaunā likuma 32. panta redakcija dod tiesības MK noteikt atbalstu valsts finansētām studiju programmām, kurās studēs VAD izdienējušie.

Lai salāgotu likuma 32. panta regulējuma aktualitāti ar 2023. gada 21. novembrī apstiprinātajiem Izglītības uz zinātnes ministrijas (turpmāk – IZM) sagatavotajiem grozījumiem "Grozījumi Ministru kabineta 2006. gada 10. oktobra noteikumos Nr. 846 "Noteikumi par prasībām, kritērijiem un kārtību uzņemšanai studiju programmās"" ir nepieciešams no likuma panta izslēgt prasību MK noteikt studiju virzienus, kuros valsts augstskolām un koledžām jāfinansē studijas pilsoņiem, kuri brīvprātīgi pieteikušies VAD un ir atvaļināti aktīvajā rezervē saistībā ar dienesta termiņa beigām. Jaunajā 32. panta redakcijā tiek arī precizēts deleģējums, papildus kārtības noteikšanai ļaujot MK noteikt atbalsta (valsts finansētas studiju vietas) piešķiršanas nosacījumus, t.i., studējošā sekmīgumu un studiju pabeigšanas nosacījumus. Visbeidzot panta jaunajai redakcijai jāpaplašina augstākās izglītības ciklu loks, jo pašreizējā likuma redakcija izslēdz otrā cikla augstākās izglītības programmas, kuras īstenojamas pēc vidējās izglītības ieguves (ārstu programmas).

**R.Bergmanis** atzīmē, ka šie ir labi un nepieciešami priekšlikumi, arī Valsts prezidents ir izteicies par nepieciešamību pilnveidot VAD tiesisko regulējumu. Aicina izteikties citiem AM un saistīto institūciju pārstāvjiem.

**K.Grauze** (AM) sniedz papildu informāciju par izstrādātajiem likuma grozījumiem. Informē par notikušajām diskusijām ar IeM, IZM, u.c. institūcijām. Informē par piemērotajiem pagaidu risinājumiem.

**D.Piebalga** apliecina, ka IeM atbalsta grozījumus likuma 6. pantā, as dod tiesisko pamatu informācijas apmaiņai ar AM. Jau ir notikusi vienošanās par praktiskajām sadarbības formām.

**R.Bergmanis** dod vārdu Finanšu ministrijas (turpmāk – FM) pārstāvei.

**E.Birziņa** informē, ka AM iniciatīva ir saskaņota ar FM likumprojekta virzības procesā.

**R.Bergmanis** dod vārdu Ārlietu ministrijas (turpmāk – ĀM) pārstāvei.

**L.Dzelzīte** informē, ka ĀM pilnībā atbalsta piedāvāto jauno redakciju attiecībā uz diasporas pārstāvjiem.

**E.Šnore** interesējas, kā tiek risināts dubultās pilsonības jautājums diasporai valstīs, kurās jau ir obligātais militārais dienests, piem., Somija.

**L.Dzelzīte** atzīmē, ka tā ir liela problēma. Atzīmē Izraēlas pieredzi. Personām, kurām ir uzturēšanās atļaujas šajā valstī, ir obligāti jāiet dienēt. Latvijai nav informācijas par citās valstīs obligāto dienestu izgājušajiem.

**K.Grauze** sniedz papildu informāciju. Personas, kuras ir izgājušas obligāto dienestu citās valstīs un atrodas rezervē, nav pamata tās uzņemt VAD. Lielbritānijas diaspora ir par šo jautājumu interesējusies, lai izvērtētu, kuras valsts dienestu izvēlēties.

**E.Šnore** interesējas par vakardienas Visaptverošās valsts aizsardzības apakškomisijā aktualizētā jautājuma par jauniešu slikto veselības stāvokli risinājumiem AM.

**K.Grauze** informē, a šobrīd resora iekšienē notiek vērtēšana, tiek meklēti alternatīvi risinājumi: piem., dienests Zemessardzē vai dienests noteiktās NBS specialitātēs.

*Notiek diskusija par VAD iesaucamo veselības stāvokļa problēmām. Jautājumus, komentārus un viedokļus izsaka* ***R.Bergmanis****,* ***K.Grauze****,* ***E.Šnore****,* ***I.Rajevs****.*

**R.Bergmanis** dod vārdu IZM pārstāvjiem.

**D.Dejus** informē, ka IZM atbalsta piedāvātos grozījumus likuma 32. pantā. Īpaši uzsver nepieciešamību otrā cikla lokā realizēt ārstu programmas. Atzinīgi novērtē, ka MK būs tiesības izvēlēties aktuālās studiju programmas.

*Notiek diskusija par VAD pabeigušo izglītības iespējām saskaņā ar likuma 32.panta jauno redakciju, atbilstošu MK noteikumu izstrādi, kā arī arodizglītības nozīmi VAD kontekstā. Jautājumus, komentārus un viedokļus izsaka* ***R.Bergmanis****,* ***K.Grauze****,* ***D.Dejus****,* ***I.Rajevs****.*

**R.Bergmanis** noslēdz diskusiju, aicina komisiju balsot par likumprojektu pirmajam lasījumam.

*Likumprojekts tiek vienbalsīgi atbalstīts.*

**R.Bergmanis** aicina izvēlēties referentu.

**I.Mūrniece** piesakās ziņot par likumprojektu.

*Deputātiem nav iebildumu.*

**R.Bergmanis** aicina komisiju noteikt priekšlikumu iesniegšanas termiņu otrajam lasījumam.

*Sēdes dalībnieki vienojas par 23. augustu.*

**LĒMUMS:**

- konceptuāli atbalstīt likumprojektu “Grozījumi Valsts aizsardzības dienesta likumā” (605/Lp14) un virzīt to izskatīšanai Saeimas sēdē pirmajā lasījumā;

- noteikt priekšlikumu iesniegšanas termiņu otrajam lasījumam – 23. augustu;

- referents – I.Mūrniece.

3. Dažādi.

**R.Bergmanis** informē par tuvākajā laikā aktuālajiem pasākumiem, aicina deputātus tajos piedalīties:

- 10. jūnijā Saeimā notiks Ārlietu komisijas un ELNET *(The European Leadership Network)* rīkotā konference par Krievijas un Irānas ārpolitikas aktivitātēm un šo valstu sadarbības ietekmi un Baltijas reģionu un Izraēlu, bet 11. jūnijā plkst. 13:30 notiks tikšanās ar Irānas ārpolitikas speciālistu mūsu komisijas telpās;

- 11. jūnijā plkst. 12:00 Saeimas Ilgtspējīgas attīstības komisija sadarbībā ar Nacionālās drošības komisiju un Ārlietu komisiju rīko sēdi par Dronu koalīcijas projektu, kurā būs iespējams uzklausīt AM ziņojumu par šo tēmu;

- 19. jūnijā plkst. 8:45 plānota mūsu komisijas tikšanās ar Vācijas Bundestāga Aizsardzības komisijas delegāciju. Tiks nodrošināts tulkojums no vācu valodas.

*Komisija pieņem informāciju zināšanai.*

R.Bergmanis pateicas par dalību un slēdz sēdi.

Sēde pabeigta plkst. 10:30.

Komisijas priekšsēdētājs R.Bergmanis

Komisijas sekretārs J.Skrastiņš

Protokolētāja I.Silabriede